**projektas**

**reg. Nr. T-233**

**2.18.darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl PASVALIO RAJONO SAVIVALDYBĖS Pasvalio apyl. sen. (girniūnų ir kiemelių kaimų) SAULĖS ELEKTRINIŲ INFRASTRUKTŪROS SPECIALIOJO PLANO RENGIMO** |

|  |  |  |
| --- | --- | --- |
| 2021 m. lapkritis d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu ir 4 dalimi, Lietuvos Respublikos teritorijų planavimo įstatymo 6 straipsnio 2 ir 3 dalimis, 20 straipsnio 4 dalimi, 21 straipsnio 2 dalies 2 punktu, 30 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ (su visais aktualiais pakeitimais), Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“ (Lietuvos Respublikos energetikos ministro ir Lietuvos Respublikos aplinkos ministro 2014 m. liepos 11 d. įsakymo Nr. 1-187/D1-599 redakcija) (su visais aktualiais pakeitimais), 10.2, 11 ir 16.2 punktais, atsižvelgdama į uždarosios akcinės bendrovės „PSVL SUN“ 2021 m. lapkričio 9 d. prašymą, Pasvalio rajono savivaldybės taryba n u s p r e n d ž i a:

1. Pritarti Pasvalio rajono savivaldybės Pasvalio apyl. sen. (Girniūnų ir Kiemelių kaimų) saulės elektrinių infrastruktūros specialaus plano rengimui planavimo iniciatoriaus uždarosios akcinės bendrovės „PSVL SUN“ lėšomis.

2. Nustatyti šiuos planavimo tikslus:

2.1. numatyti atsinaujinančių išteklių (saulės) energetikos objektų statybą ir kitą susijusią inžinerinę infrastruktūrą;

2.2. sudaryti sąlygas racionaliam atsinaujinančių išteklių (saulės naudojimui ir atkūrimui;

2.3. nustatyti atsinaujinančių išteklių (saulės) energetikos infrastrukūros vystymo ir įgyvendinimo gaires;

2.4. numatyti atsinaujinančių išteklių (saulės) energetikos infrastruktūros plėtrai reikalingas teritorijas;

2.5. sudaryti sąlygas privačioms investicijoms, diegiančioms alternatyvų atsinaujinančių išteklių (saulės) energijos technologijas;

2.6. sudaryti sąlygas racionaliam žemės naudojimui.

3. Įpareigoti Pasvalio rajono savivaldybės administracijos direktorių organizuoti specialiojo teritorijų planavimo dokumento rengimo procedūras.

4. Nustatyti, kad šis sprendimas skelbiamas Teisės aktų registre, Pasvalio rajono savivaldybės interneto tinklalapyje www.pasvalys.lt, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Vietinio ūkio ir plėtros skyriaus Teritorijų planavimo specialistas

Kęstutis Klivečka, 2021-11-12 , Suderinta DVS Nr. RTS-242

Pasvalio rajono savivaldybės tarybai

**AIŠKINAMASIS RAŠTAS**

**dėl PASVALIO RAJONO SAVIVALDYBĖS Pasvalio apyl. sen. (girniūnų ir kiemelių kaimų) SAULĖS ELEKTRINIŲ INFRASTRUKTŪROS SPECIALIOJO PLANO RENGIMO**

Pasvalys

2021 m. lapkričio 12 d.

1. **Problemos esmė**.

*Sprendimo tikslas:*

Šiuo Savivaldybės tarybos sprendimu siūloma patenkinti iniciatoriaus UAB „PSVL SUN“ prašymą ir pradėti vietovės lygmens saulės elektrinių infrastruktūros specialiojo plano rengimą, nes atsinaujinančių išteklių energetikos objektų statyba turi būti numatyta savivaldybėslygmens bendrajame plane. Yra žemės sklypų savininkų sutikimai, kad UAB „PSVL SUN“ rengtų specialųjį planą ir jį įgyvendintų jam priklausančiuose sklypuose. Planavimo teritorija apima ir aplinkinius sklypus, kuriuose galima saulės elektrinių įtaka.

Planavimo tikslai:

1. numatyti atsinaujinančių išteklių (saulės) energetikos objektų statybą ir kitą susijusią inžinerinę infrastruktūrą;

2. sudaryti sąlygas racionaliam atsinaujinančių išteklių (saulės naudojimui ir atkūrimui;

3. nustatyti atsinaujinančių išteklių (saulės) energetikos infrastrukūros vystymo ir įgyvendinimo gaires;

4. numatyti atsinaujinančių išteklių (saulės) energetikos infrastruktūros plėtrai reikalingas teritorijas;

5. sudaryti sąlygas privačioms investicijoms, diegiančioms alternatyvų atsinaujinančių išteklių (saulės) energijos technologijas;

6. sudaryti sąlygas racionaliam žemės naudojimui.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Teisės aktų nustatyta tvarka Savivaldybės tarybai priėmus sprendimą rengti specialųjį planą, toliau bus rengiama ir viešinama specialiojo plano rengimo ir planavimo darbų programa. Specialiojo plano rengimo metu iniciatorius išanalizuos visas teritorijas, kuriose galėtų būti numatyta saulės elektrinių parko bei inžinerinių komunikacijų statyba užtikrinant saugų ir patikimą gaunamos elektros tiekimą mažiausiomis sąnaudomis bei neviršijant leidžiamo neigiamo poveikio aplinkai ir gyventojams.

**3.** **Skaičiavimai, išlaidų sąmatos, finansavimo šaltiniai.**

Iniciatorius įsipareigoja savo lėšomis parengti specialųjį planą.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių turėtų nebūti, ypač gyvenamajai aplinkai ir gamtai. Bus atliekamas poveikio aplinkai vertinimas.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

UAB „PSVL SUN“.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Vietinio ūkio ir plėtros skyriaus

teritorijų planavimo specialistas Kęstutis Klivečka